Na temelju članka 57. stavka 3. Zakona o porezu na dohodak (“Narodne novine” br. 115/16 i 106/18), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (“Narodne novine” br. 1/19) i članka 39. Statuta Grada Pula-Pola (“Službene novine” Grada Pule br. 7/09, 16/09, 12/11, 1/13 i 2/18), Gradsko vijeće Grada Pule na sjednici održanoj dana \_. siječnja 2019. godine donosi

# O D L U K U

# o visini paušalnog poreza

**Članak 1.**

Ovom odlukom utvrđuje se visina paušalnog poreza po krevetu, smještajnoj jedinici u kampu i/ili kamp odmorištu te smještajnoj jedinici u objektu za robinzonski smještaj koji se nalaze na području grada Pula-Pola.

**Članak 2.**

Visina paušalnog poreza utvrđuje se kako slijedi:

* 300,00 kuna po krevetu,
* 350,00 kuna po smještajnoj jedinici u kampu i/ili kamp odmorištu te
* 350,00 kuna po smještajnoj jedinici u objektu za robinzonski smještaj.

**Članak 3.**

Ova Odluka stupa na snagu osmog dana od dana objave i objavljuje se u „Službenim novinama“ Grada Pule.

KLASA:023-01/18-01/1150

URBROJ:

Pula, \_. siječnja 2019.

**GRADSKO VIJEĆE GRADA PULE**

**PREDSJEDNIK**

**Tiziano Sošić**